Opština Apatin - Wikipedia

# Opština Apatin

### From Wikipedia

Opština Apatin je locirana, u okviru prostora Vojvodine, na krajnjem zapadu, odnosno, na području zapadne Bačke i nalazi se na 45° 40' severne geografske širine i 18° 59' istočne geografske dužine. Na osnovu veličine svoje teritorije (333 km²) može se svrstati u grupu srednje velikih pokrajinskih opština.

Opština Apatin
Opšte informacije
Površina (2004.) Poljoprivredna površina ¹ Šume | 350 km² 24.621 ha 2.984 ha
Stanovništvo (2002.) | 32.813 stanovnika
Prirodni priraštaj (2004.) | -6,5 %
Broj naselja | 5
Položaj
Administrativna jedinica | AP Vojvodina
Okrug | Zapadno-bački okrug
Sedište opštine | Apatin
Ostalo
Dužina puteva (2004.) | 65 km
Broj zaposlenih stanovnika (2004.) | 6.960
Broj osnovnih škola (2003/2004) Broj učenika | 5 2.615
Broj srednjih škola (2003/2004) Broj učenika | 3 870
podaci su preuzeti sa sajta republičkog zavoda za statistiku Republike Srbije ¹ društvena i individualna poljoprivredna gazdinstva

Izuzetno povoljan geografski položaj, pozicioniranost neposredno uz levu obalu velike međunarodne reke Dunav (tzv. "plava evropska magistrala"), predstavlja dodatni potencijal opštine. Pored ove prirodne, zapadne granice, opština Apatin se na severu i severoistoku graniči sa teritorijom opštine Sombor, a na jugu i jugoistoku sa opštinom Odžaci. Uz grad Apatin koji predstavlja administrativni, privredni, prosvetni i kulturni centar, na području apatinske opštine se nalazi još 4 naselja seoskog karaktera: Svilojevo, Kupusina, Prigrevica i Sonta.

## [edit] Dunav kod Apatina

Grad Apatin kao i celokupna teritorija opštine Apatin, leži na severnom delu reke Dunav, na njegovom protoku kroz Srbiju. Na područje opštine ulazi na 1409,5 km od izvora, a napušta ga na 1367 km, tako da ukupna dužina njegove "apatinske" deonice iznosi 42 km. Dunav na ovom sektoru ima neznatan pad, koji od državne granice do ušća reke Drave iznosi 5,71 cm/km (brzina protoka Dunava kod Apatina je 1,5-2,0 m/s). Zbog ovih okolnosti, reka severno i južno od Apatina teče veoma sporo, a pri visokom vodostaju sklona je da menja korito, tako da je karakterišu brojni, jako razvijeni meandri, i aktivni i napušteni. Regulacijom Dunava i podizanjem čitavog sistema odbrambenih zemljanih nasipa, odvojeni su od glavnog rečnog toka mnogobrojni meandri i stvorene mrtvaje.

Veće mrtvaje severno i južno od Apatina su oko Blaževca, Velikog i Malog Kazuka, Kučke, Menteša, Petreša, Zverinjaka, Srebrenice, Golića, Porića, Marinog pruda... Najčešći nazivi za ove nekad aktivne tokove, a danas zatvorene površine su Stari Dunav (ili Dunavac), Tihi Dunav, Mrtvi Dunav i sl.

Maksimalan vodostaj Dunava kod Apatina registrovan je 25. juna 1965. godine i iznosio je 825 cm, dok je minimalni vodostaj od -118 cm, zabeležen 7. januara 1909. godine. Visina vodomera kod Apatina iznosi 78,81 m nadmorske visine. Prosečna širina Dunava na apatinskom sektoru iznosi 750 m (pri vodostaju od 4,50 m), sa prosečnom dubinom od 15 m (minimalna dubina je konstatovana u Starom zimovniku -2,20 m, dok je maksimalna izmerena kod Ribarske centrale -32 m). Temperaturne vrednosti vode se kreću od minimalnih 0 °C (u periodu januar-mart) do maksimalnih 25,6 °C (tokom jula meseca).

## [edit] Naseljena nesta

- Apatin
- Kupusina
- Prigrevica
- Svilojevo
- Sonta

## [edit] Etnička struktura

Na teritoriji opštine živi 24 nacionalnih grupa.

- Srbi (61,61%)
- Mađari (11,53%)
- Hrvati (11,47%)
- Rumuni (3,62%)
- Jugosloveni (2,21%)
- Romi (1,59%)
- ostali (Crnogorci, Makedonci, Muslimani, Albanci, Nemci, Slovaci i dr.)

Apatin i Prigrevica imaju većinsko srpsko stanovništvo, Sonta hrvatsko, a Kupusina i Svilojevo mađarsko.

| Opštine u Republici Srbiji |

U centralnoj Srbiji : | Aleksandrovac | Aleksinac | Aranđelovac | Arilje | Babušnica | Bajina Bašta | Batočina | Bela Palanka | Blace | Bogatić | Bojnik | Boljevac | Bor | Bosilegrad | Brus | Crna Trava | Čačak | Čajetina | Ćićevac | Ćuprija | Despotovac | Dimitrovgrad | Doljevac | Gadžin Han | Golubac | Gornji Milanovac | Ivanjica | Jagodina | Kladovo | Knić | Knjaževac | Koceljevo | Kosjerić | Kraljevo | Krupanj | Kruševac | Kuršumlija | Kučevo | Lajkovac | Lapovo | Leskovac | Loznica | Lučani | Ljig | Ljubovija | Majdanpek | Mali Zvornik | Malo Crniće | Medveđa | Merošina | Mionica | Negotin | Nova Varoš | Novi Pazar | Osečina | Paraćin | Petrovac | Pećinci | Pirot | Plandište | Požarevac | Požega | Preševo | Priboj | Prijepolje | Prokuplje | Ražanj | Rača | Raška | Rekovac | Svilajnac | Svrljig | Sjenica | Smederevo | Smederevska Palanka | Sokobanja | Surdulica | Šabac | Topola | Trgovište | Trstenik | Tutin | Ub | Užice | Valjevo | Varvarin | Velika Plana | Veliko Gradište | Vladimirci | Vladičin Han | Vlasotince | Vranje | Vrnjačka Banja | Zaječar | Žabari | Žagubica | Žitorađa
U Vojvodini : | Ada | Alibunar | Apatin | Bač | Bačka Palanka | Bačka Topola | Bački Petrovac | Bela Crkva | Beočin | Bečej | Čoka | Inđija | Irig | Kanjiža | Kikinda | Kovačica | Kovin | Kula | Mali Iđoš | Nova Crnja | Novi Bečej | Novi Kneževac | Odžaci | Opovo | Pančevo | Plandište | Ruma | Sečanj | Senta | Sombor | Srbobran | Sremska Mitrovica | Sremski Karlovci | Stara Pazova | Subotica | Šid | Temerin | Titel | Vrbas | Vršac | Zrenjanin | Žabalj | Žitište
Na Kosovu i Metohiji : | Dečani | Đakovica | Glogovac | Gnjilane | Gora | Istok | Lebane | Leposavić | Lipljan | Kačanik | Klina | Kosovo Polje | Kosovska Kamenica | Kosovska Mitrovica | Novo Brdo | Obilić | Orahovac | Peć | Podujevo | Priština | Prizren | Srbica | Suva Reka | Štimlje | Štrpce Uroševac | Vitina | Vučitrn | Zubin Potok | Zvečan |
Gradske opštine Beograda: | Barajevo | Voždovac | Vračar | Grocka | Zvezdara | Zemun | Lazarevac | Mladenovac | Novi Beograd | Obrenovac | Palilula | Rakovica | Savski venac | Sopot | Stari grad | Surčin | Čukarica
Ostale gradske opštine: | Kragujevac - Aerodrom | Pivara | Stanovo | Stari Grad | Stragari • Niš - Medijana | Niška Banja | Palilula | Pantelej | Crveni Krst • Novi Sad - Novi Sad | Petrovaradin

Retrieved from "http://sh.wikipedia.org../../../o/p/%C5%A1/Op%C5%A1tina_Apatin_f681.html"

Categories: Opštine Srbije | Opštine Vojvodine | Apatin

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Српски / Srpski